Virtualna izložba Povijest hrvatskoga jezika: izbor djela od 13. do 19. stoljeća izrađena je kao dopuna izložbe Hrvatska pisana baština u nastavi hrvatskoga jezika i povijesti od srednjeg vijeka do 19. stoljeća, održane od 2. do 12. studenoga u prostoru Nacionalne i sveučilišne knjižnice u Zagrebu i organizirane uz financijsku potporu Ministarstva kulture i medija Republike Hrvatske. Virtualna izložba namijenjena je učenicima osnovnih i srednjih škola kao i svima koji žele doznati više o najznačajnijim djelima hrvatske pisane baštine.